**Telefonierje**

Ein Spiel für zwei Jugendliche/Kinder ab sechs Jahren von Hans-Hinrich Kahrs und

Bodo Schirmer, ins Saterfriesische übertragen von Ingeborg Remmers.

**Personen:** een Wieuwmoanske, aan Mon

**Requisiten:** two Telefone

SIE *wäält een Nummer kwädt do Toalen:*

Null – fjauer – sogen – säks – fieuw – njugen – two – tjo – oachte – null.

ER: Hallo!

SIE: Hallo, wäl is deer?

ER: Iek. Iek bän deer.

SIE: Wäl is iek?

ER: Die, dän du anrupen hääst.

SIE: Iek häbe null – fjauer – sogen – säks – fieuw – njugen – two – tjo – oachte – null wääld.

ER Aha.

SIE: Jee, un?

ER: Dät is ferkiert.

SIE: Ferkiert?

ER: Jee.

SIE: Wieruum dät dan?

ER: Iek häbe null – fjauer – sogen – säks – fieuw – njugen – two – tjo – oachte - njugen.

SIE: Also, dät is je wät.

ER: Deer hääst du die bie’t Wälen wül ferdäin.

SIE: Iek? Ferkierd wääld? Dät kon nit. Du hääst daach …

ER: Du bruukst die goar nit soo apreegje!

SIE: Un of iek dät dwo!

ER: Wan du nit wäle koast, moast du dät Telefonierjen läite, soo eenfach is dät.

SIE: Deer wädt daach die Huund inne Ponne maal!

ER: Wiel du die fersäin hääst?

SIE: Ju ganse Tied wolt du mie ju Skäild touskuwe. Man deer kumst du nit mäd truch!

ER: Oach, noa …

SIE: Du trappezierst eenfach een wüüldfroamd Wieuwmoanske an´t Telefon.

ER. Trappezierje? Iek?

SIE: Jee, jüüst du!

ER: Nu wädt et je wül Dai!

SIE: Jee, dät toanke iek al loange.

ER: DU hääst MIE anrupen. DU hääst daach ju Nummer wääld.

SIE: Nu fang daach nit wier deermäd oun. Un goaruut: Wieruum gungst du an’t Telefon, wan dät goar nit dien Nummer is?

EENDE